text: РЕШЕНИЕ ЗА ИЗПЪЛНЕНИЕ (ЕС) 2015/130 НА КОМИСИЯТА
  от 26 януари 2015 година
  за разрешаване на лаборатории в Китай да извършват серологични тестове за мониторинг на ефикасността на ваксините против бяс
  (нотифицирано под номер С(2015) 279)
  (текст от значение за ЕИП)
  ЕВРОПЕЙСКАТА КОМИСИЯ,
  като взе предвид Договора за функционирането на Европейския съюз,
  като взе предвид Решение 2000/258/ЕО на Съвета от 20 март 2000 г. за определяне на специален институт, който отговаря за определяне на критериите, необходими за стандартизиране на серологичните тестове за мониторинг на ефикасността на ваксините против бяс (1), и по-специално член 3, параграф 2 от него,
  като има предвид, че:
  (1)
  С Решение 2000/258/ЕО Agence française de sécurité sanitaire des aliments (AFSSA) в Нанси, Франция (която от 1 юли 2010 г. е част от Agence nationale de sécurité sanitaire de l'alimentation, de l'environnement et du travail, ANSES), е определена като специалния институт, отговарящ за определяне на критериите, необходими за стандартизиране на серологичните тестове за мониторинг на ефикасността на ваксините против бяс.
  (2)
  В посоченото решение се предвижда, че ANSES следва да документира оценката на лаборатории в трети държави, които са подали заявление за извършване на серологични тестове за мониторинг на ефикасността на ваксините против бяс.
  (3)
  Компетентният орган на Китай представи заявление за одобрение на лабораториите Diagnostic Laboratory for Rabies and Wildlife Associated Zoonoses (диагностична лаборатория за болестта бяс и зоонози при дивите животни - DLR) към Changchun Veterinary Research Institute (ветеринарен научноизследователски институт Changchun) в Changchun и Laboratory of Epidemiology (лаборатория за епидемиология) към Military Veterinary Research Institute (военен ветеринарен научноизследователски институт) в Changchun, подкрепено от доклад на ANSES от 15 септември 2014 г., съдържащ благоприятна оценка за тези лаборатории.
  (4)
  Поради това на посочените лаборатории следва да се разреши да извършват серологични тестове за мониторинг на ефикасността на ваксините против бяс при кучета, котки и порове.
  (5)
  Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
  ПРИЕ НАСТОЯЩОТО РЕШЕНИЕ:
  Член 1
  В съответствие с член 3, параграф 2 от Решение 2000/258/ЕО на посочените по-долу лаборатории се разрешава да извършват серологични тестове за мониторинг на ефикасността на ваксините против бяс при кучета, котки и порове:
  а)
  Diagnostic Laboratory for Rabies and Wildlife Associated Zoonoses (DLR)
  Changchun Veterinary Research Institute (CVRI)
  Chinese Academy of Agricultural Sciences (Китайската академия на селскостопанските науки - CAAS)
  666 Liuying West Rd
  Jingyue Economic Development Zone
  Changchun 130122
  Китай
  б)
  Laboratory of Epidemiology
  Military Veterinary Research Institute
  Academy of Military Medical Sciences (Академия на военномедицинските науки)
  666 Liuying West Rd, Jingyue Economic Development District
  Changchun 130122
  Китай
  Член 2
  Настоящото решение се прилага от 1 февруари 2015 г.
  Член 3
  Адресати на настоящото решение са държавите членки.
  Съставено в Брюксел на 26 януари 2015 година.